cyanic-selkie/wikianc huggingface dataset:
Altasaka
Hendingar
Sett frå styresmakta si side, var kjernen i Altasaka vasskraftutbygging og gjennomføring av eit lovleg fatta vedtak i Stortinget. Men mange såg saka på fleire måtar: Samane og mange andre såg saka som eit brotsverk mot urfolket frå storsamfunnet medan miljørørsla såg ei symbolsak. Saka gjaldt også kulturminnevern, og mange tenkte nok at det heile dreia seg om ein prestisjekamp frå det sentrale politiske miljoet som store delar av folket og kanskje mange politikarar med eigentleg var imot. Den siste teorien fekk ny næring i 1989 då Gro Harlem Brundtland innrømte at utbygginga likevel ikkje var naudsynt. Det har vore hevda at trass gjennomføringa av prosjektet, gjorde all publisiteten at miljørørsla vann ein siger i opinionen og at samane vann ein siger for eit positivt syn på rett til samisk sjølvstyre.
Kunst og minnesmerke
Elvereddernes skiferbauta er eit minnesmerke ved Gargia fjellstove som er dekorert med kjetting og klavar frå nullpunktet ved Stilla.
OCA - Office for Contemporary Art Norway opna ei kunstutstilling i Oslo fram til 3. juni 2018 som omfatta kunst, media, fotografi og duodji knytt til Alta-aksjonen. Utstillinga omfatta verk av kunstnarar som Synnøve Persen, Maret Anne Sara, Iver Jåks og Ella Marja Eira.
Nesøya-ulukka
Nesøya-ulukka var ei flyulukke i nærleiken av eit bustadområde på Nesøya i Asker kommune 14. april 1963 klokka 13:18. Flyet hadde åtte passasjerar og eit mannskap på fire. Alle 12 omkom. Ingen på bakken vart skadd.
Flyet var eit Vickers Viscount 759D-fly frå Icelandair, Flugfélag Íslands, TF-ISU, «Hrimfaxi». Det var på veg frå Kastrup i rute til Reykjavík via Oslo og Bergen, og var under innflyging til Oslo lufthamn, Fornebu, då ulukka skjedde.
Årsaka til havariet
Havarikommisjonen var ikkje i stand til å kunne stadfesta kva som var årsaka til ulukka. Ein gjekk ut frå at kapteinen mista kontrollen over flyet i så låg høgd under innflyginga til Fornebu at det ikkje lét seg gjera å korrigera høgda. Kommisjonen meinte at det kunne ha danna seg is på stabilisatorrora, eller at propellane hadde vorte stilt inn på lågaste stigingsvinkel. Av dei to hypotesane meinte kommisjonen at den siste hypotesen var svakt meir sannsynleg enn den første.
Scenografi
Scenografi er kunsten å setja i scene drama gjennom synlege og høyrbare verkemiddel. Ein bruker scenografi til å forklare aspekt som tid og rom og til å underbyggje og forsterke handling i mellom anna teater og film. Ein scenograf er ansvarleg for heile scenebildet gjennom heile det dramatiske forløpet i ei framsyning eller eit filma verk.
Scenografi dekkjer i dag alle område frå spelerommet til kostyme og sminke. Scenografen arbeider med alle faggrupper i teateret, både kunstnerisk og teknisk. I film blir som regel scenografiansvarleg kalla produksjonsdesignar.
Ordet «scenografi» er av gresk opphav. Skene var bygningen bak orchestron, speleplassen. Grafi er kunsten å framstilla og å beskriva. Scenografi var opphavleg dekorasjon av denne scenebygninga for å forklara tid og stad i handlinga.
Trykkjeri
Trykkjeri (eller trykkeri, òg kalla prenteverk) er ei verksemd eller stad der ein framstiller prenta materiale, som aviser, bøker, flygeblad, plakatar og liknande. Eit trykkjeri kan vera knytt til eitt eiskild forlag eller gjere arbeid for andre på oppdrag.
Some Girls
Some Girls er eit album av The Rolling Stones frå 1978. Albumet vert rekna som eit av høgdepunkta deira og det beste albumet etter Exile on Main St.. Albumet gav nytt liv i karrieren deira og gjenoppretta The Rolling Stones som eit vitalt rock and roll-band i ei tid fylt av punkrock og disco. Det vart òg det mestseljande albumet til bandet i USA med meir enn seks millionar selde eksemplar.
Historie
Då punkrocken steig fram, vart The Rolling Stones, som mange andre samtidige band, rekna som kulturelle dinosaurar. Mick Jagger var provosert av denne merkelappen og ønskte å svare dei gjennom tekstane sine. For Rolling Stones sin del hjelpte det likevel at bandet hadde vore idol for mange av punkrockarane på 60-talet og den opprørske haldninga til bandet på denne tida var med på å påverke pønkarane på 70-talet.
I tillegg var Ronnie Wood med i bandet for fullt. Some Girls var det første albumet der han medverka som fullt medlem av bandet. Gitarstilen hans utfylte gitarspelinga til Keith Richards. Wood sin pedal steel-gitar vart eit av kjennemerka til bandet, og den uvanlege måten han spelte instrumentet på kjem tydeleg fram på Some Girls. I tillegg hadde Jagger gjennom dei siste åra lært seg å spele gitar, og medverka med tredjegitar på fleire songar.
Mick Jagger vert generelt rekna som den kreative krafta bak Some Girls, mellom anna fordi Keith Richards var oppteken i rettsapparatet på denne tida. I tillegg til punk, hevdar Jagger at han var inspirert av dansemusikk, mest av alt disco. Dette kjem fram på signaturlåten på plata, «Miss You».
For første gong sidan Beggars Banquet frå 1968, var det hovudsakleg kjernen i bandet, som no bestod av Mick Jagger, Keith Richards, Charlie Watts, Ronnie Wood og Bill Wyman, som medverka til albumet, i tillegg til Ian McLagan, tidlegare i The Faces, som spelte tangentinstrument, og munnspelvirtuosen Sugar Blue medverka på fleire songar, samt saksofonisten Mel Collins og Simon Church, som spelte perkusjon. Med Jagger på gitar var ikkje turnemanageren Ian Stewart med på innspelingane, sidan han følte pianoet hans vart overflødig. Dette vart derfor eit av få album der han ikkje medverkar. Ei alternativ historie fortel at Stewart boikotta innspelingane fordi han meinte bandet høyrdest ut som 'bloody Status Quo'!
Heroinmisbruket til Keith Richards, som han vart fengsla for i Toronto tidleg i 1977, var til stor uro i bandet. Richards vart ein gong for alle kvitt dette misbruket i løpet av sommaren 1977 og fekk igjen eit større fokus på musikken, men han stod i fare for å verte dømd til fleire år i fengsel. I oktober 1978 fall dommen, og til Richards sin lettelse slapp han fengsel, men måtte halde ein veldedighetskonsert. For å feire ein ny start på livet la Richard igjen til ein ekstra «s» i namnet sitt, og vart frå den tid heitande Keith Richards, etter at han i 15 år hadde skrive namnet som Keith Richard.
Innspelinga av Some Girls starta i oktober 1977, med ein pause rundt juletider og oppstart igjen på nyåret. Innspelinga var ferdig i mars 1978. Med ny platekontrakt med EMI i Storbritannia gjorde dei innspelinga i EMI sitt Pathé Marconi Studios i Paris, ein stad dei skulle nytte seg av fleire gonger seinare. The Rolling Stones enda opp med å spele inn om lag femti ny songar, og fleire av desse kom seinare på Emotional Rescue og Tattoo You i nyinnspelte utgåver.
Plateomslaget til plata vart teikna av Peter Corriston, som òg utforma dei omslaga til dei tre neste albuma. Det vart nytta bilete av fleire kjende kvinner, men då plata kom ut trua fleire av desse med rettssak, sidan bandet ikkje hadde spurt om løyve til å bruke bilete av dei. Desse var mellom andre Lucille Ball, Farrah Fawcett, Liza Minnelli (som representerte mora Judy Garland) og Raquel Welch.
Ein anna kontrovers var teksten på tittelsongen, ei lang tankerekke om kvinner av forskjellige nasjonalitetar og rasar. Linja «Black girls just wanna get fucked all night» førte til sterke protestar frå fleire grupper, mellom anna Jesse Jackson sitt PUSH.
Medverkande
The Rolling Stones
Andre medverkande
Vekeslister
Originalutgåve
Nyutgjeving
P1-regjeringa
P1-regjeringa er ei «folkeregjering» skipa sommaren 2005 for å utforme dei store linjene i norsk politikk for dei neste 100 åra. Regjeringa vart vald gjennom ei avstemming blant lyttarane i radiokanalen NRK P1. Ho er sett saman av 19 medlemer, eit frå kvart fylke. Målsettinga med samskipinga var formulert av NRK. Eit av punkta var at radio og Internett måtte bli ein møteplass for å samtale om kva vanlege folk er opptekne av.
Den 18. juni 2005 vart regjeringsmanifestet for Noreg dei neste 100 åra ferdig utforma på Sem Gjestegård i Asker. Dette klarte P1-regjeringa å få til på 48 timar. I samband med arbeidet som dei raud-grøne samarbeidspartia gjorde for å komme fram til Soria Moria-erklæringa hausten 2005, inviterte forhandlingsleiarane for samarbeidspartia P1-regjeringa til å komme med rettleiing i effektivt samarbeid den 29. september 2005. Mange av dei etablerte politikarane har stilt seg positiv til skipinga av folkeregjeringa.
Liste av medlemer
Ingen av medlemene har vore engasjert i partipolitisk arbeid, noko som var eit vilkår for å verte nominert til regjeringa.
Tiend
Vi kjenner tiend frå det antikke Midt-Austen, mellom anna frå Babylon. Det gamle testamentet har fleire skildringar av tiend til dømes 1 Mos 14, 18-20, der Abraham betaler tiend til kong Melkisedek, og 3 Mos 27, 30, kor israelittane vert pålagt å betale tiend til JHVH. Og i 5 Mos 14, 22 står det «Kvart år skal du gje tiend av alt det som veks på marka.».
Praksisen vart òg tatt i bruk i kristne kyrkjesamfunn. Først var det ikkje noko formalisert tiendsystem, men idéen var nemnt på fleire kyrkjemøte fram til han vart godteken av pave Hadrian I i 787. I nokre kristne trussamfunn praktiserer ein framleis tiend som ei sjølvvald religiøs handling, det vil seie at medlemmene frivillig betaler 1/10 av inntekta si til kyrkja.
Tiend som norsk skatteordning
I Noreg vart tiend sett i verk under styret til Sigurd Jorsalfar (1103-1130). Skatten gav alle påbod å betale 1/10 av innkome til kyrkja. Tienda vart så fordelt med ¼-del kvar på kyrkja, biskop, prest og fattige. Korntienda skulle betalast av bruttoavlinga, som kvart tiande kornband på åkeren, men berga, ført i hus og treska av skattytaren.
Kongetiend
Som ei følgje av reformasjonen i 1536 og kyrkjeordinansen av 1537 skulle tienda delast på tre, ved at parten som hadde gått til dei fattige, bondeparten, fall bort. Bispen sin part tilfall etter den tid kongen. Ved lovbod frå 1801 vart kongetienda gjort om til ei grunnbyrde på fast eigedom, som vart betalt inn «in natura» etter kapitaltakst eller i reine pengar. Først i 1918 vart grunnbyrden sett ut av kraft.
Just My Imagination (Running Away with Me)
«Just My Imagination (Running Away with Me)» er ein song av soulgruppa The Temptations. Han vart gjeven ut på Gordy (Motown) på albumet deira Sky's the Limit frå 1971 og var produsert av Norman Whitfield. Han vart òg gjeven ut som singel og vart den tredje Temptations-songen som nådde førsteplassen i USA, der han låg i to veker.
I dag vert «Just My Imagination» rekna som ein av signatursongane til Temptations og har ein stil som liknar 60-talsstilen til bandet. Det var òg den siste singelen der Eddie Kendricks og Paul Williams, som begge var med å danne bandet, var med. Under innspelinga og utgjevinga av singelen, forlet Kendricks gruppa for å starte ei solokarriere, medan Williams måtte gje seg på grunn av skrantande helse. I 2004 plasserte musikkmagasinet Rolling Stone songen på 399. plass på lista deira over dei 500 største songane gjennom tidene.
Fleire grupper har sidan spelt inn «Just My Imagination», mellom andre The Rolling Stones, på albumet deira Some Girls frå 1978. Denne utgåva har eit høgare tempo, tydlegare elektriske gitarar og ein generelt røffare stil.
Kaynaşlı
Kaynaşlı er ein by og eit distrikt i provinsen Düzce i Svartehavsregionen i Tyrkia. Byen har kring 9 000 innbyggjarar (2010).
The Star-Spangled Banner
«The Star-Spangled Banner» er nasjonalsongen i USA. Songen er vigd det amerikanske flagget, eit svært viktig nasjonalt symbol i landet.
Teksten blei skriven i 1814 av advokaten og amatørdiktaren Francis Scott Key, etter at han hadde sett det britiske bombardementet av Fort McHenry i Baltimore under 1812-krigen. Det blei sett til melodien til ei kjend engelsk drikkevise, «To Anacreon in Heaven», og blei ein populær patriotisk song. Først den 3. mars 1931 blei «The Star-Spangled Banner» den offisielle nasjonalsongen for USA, etter eit vedtak i den amerikanske kongressen.
I dei fleste høve syng ein berre det fyrste verset av songen.
Tekst
3.
Sofiadalen
Sofiadalen (bulgarsk: Софийска котловина, Sofijska kotlovina, eller Софийско поле, Sofijsko pole) er ein dal sentralt i det vestlege Bulgaria, kalla opp etter Sofia som ligg i dalen. Han ligg mellom Balkanfjella i nordaust, fjella Viskjar, Ljulin, Vitosja og Lozenska planina i sørvest, Vakarel i søraust og dei låge Slivnitsahøgdene i nordvest.
Etter at dalbotn vart danna vart elva Iskar blokkert og heile dalen vart ein innsjø, som danna det sand- og leiraktige jordsmonnet som no dekkjer det meste av dalen. Innsjøen forsvann då elva grov seg gjennom Balkanfjella og danna Iskarjuvet.
Du gamla, du fria
«Du gamla, du fria» er Sverige sin nasjonalsong, skriven av Richard Dybeck i 1844 til ein gamal folkemelodi. I motsetnad til mange andre nasjonalsongar har det aldri vorte fatta noko offisielt politisk vedtak som stadfestar «Du gamla, du fria» som nasjonalsong. Statusen til songen som nasjonalsong kviler fullstendig på tradisjonen.
Dybecks to vers er farga av den då rådande skandinavismen og handlar om Norden snarare enn om Sverige. Gjennom åra har det vore gjort fleire forsøk på å lansere tilleggsstrofer som tydelegare framhever namnet og landet Sverige, bl.a. skreiv operasångaren Carl Fredrik Lundqvist ei tredje strofe som børjar «Jag älskar dig Sverige», og den har truleg lege til grunn for det verset som nedanfor er oppført som det tredje verset, og som likt det fjerde verset er skrive av Louise Ahlén. Versa var publiserte i eit par songbøker i 1910, men dei er lite bruka no.
Oristano
Oristano (sardisk Aristanis) er ein by i Italia. Han er hovudstad i provinsen Oristano i regionen Sardinia og har om lag 30 000 innbyggjarar.
Hovudnæringa er fiske.
Historie
Oristano vart under Austromarriket kalla Aristianis, men vart grunnlagd av fønikarane som byen Othoca (i dag Santa Giusta). Han vart viktig i 1070, då erkebiskop Torcotorio flytta bispesetet frå Tharros til byen, truleg som følgje av åtak frå sarasenarar. Byen vart òg nemnd som hovudstad i giudicato (tilsvarande hertug- eller kongedøme) av Arborea, og det vart bygd fleire festningsverk i byen.
I mellomalderen var Oristano ofte i krig med andre sardiske kongedømet, som enda med eit forsøk på å erobre heile øya under Mariano IV (regjerte 1347-75) og dottera hans Leonara (1375-1404). Giudicato av Arborea var det siste av dei sardiske kongedøma som vart erobra av katalanske troppar i Kongedømet Aragon då Macomer fall i 1478. Etter dette har Oristano følgt historia til Sardinia under spanjolane (fram til 1708) og Piemonte (frå 1720), og vart så ein del av Italia.
Militært slag
Eit slag i militær tyding viser til eit samanstøyt mellom to fiendtlege styrkar, som regel i stor skala med mange soldatar innblanda. Føremålet med eit slag kan vera som regel å finna ut kva hær som er sterkast, slik at denne sida kan vinna krigen, eller å erobra eit ettertrakta område. Me skil mellom sjøslag, som skjer til sjøs, og feltslag, som går føre seg på landjorda.
Avgjerande slag går inn i historia som definerande hendingar. Til dømes blir slaget ved Stiklestad ofte omtala som innføringa av kristendommen i Noreg, medan slaget ved Hastings markerer byrjinga på normannarherredømet i England.
Vatslav Nizjinskij
Han blei fødd i Kiev i ein russifisert polsk familie av omreisande dansarar. I 1900 begynte han på den keisarlege ballettskolen i St. Petersburg, der han utdanna seg hos Nikolaj Legat og Pavel Gerdt. Han debuterte på Marinskij-teateret i St. Petersburg i 1907 i balletten Le Pavillon d’Armide av Mikhail Fokin. Allereie i ein alder av 18 år dansa han dei leiande partia i mange balletter, blant anna Giselle, Svanesjøen, Tornerose, Ivanotschka og Chopiniana ved Marinskij-teateret. Han var partner for dei store ballerinaene Matilda Ksjesinskaja, Olga Preobrasjenskaja, Anna Pavlova og Tamara Karsavina.
Frå 1907 til 1911 dansa han med fenomenal suksess alle dei leiande partia ved Marinskij-teateret i St. Petersburg og Bolsjojteateret i Moskva, der han var gjestedansar. Kort etter debuten sin blei han stjernedansar hos Djagilev i Ballets Russes, der han dansa i blant anna Le Spectre de la rose, Petrusjka, Le Dieu bleu, Daphnis et Chloë, Cléopâtre, Narcisse, Le Carnaval og Schéhérezade. I 1909 dansa han i den fyrste sesong til kompaniet i Paris i Mikhail Fokines Les Sylphides, og blei verdskjend. Han oppnådde raskt status som Europas fremste dansar.
I 1912 debuterte Nizjinskij som koreograf med L’après-midi d’un Faune, som grunna element av erotikk blei ein skandale. Både den og dei moderne og sensuelle koreografiane av Jeux og Le sacre de printemps er i ettertid blitt sett på som banebrytande.
I 1913 reiste Ballets Russes på turné til Sør-Amerika, og i Buenos Aires gifta Nizjinskij seg med den ungarske grevinna Romola de Pulszky-Lubocy-Cselfalva. Dette fekk Djagilev til å fjerna han frå dansekompaniet då han kom tilbake til Europa. Etter skiljet med Ballets Russes opptredde Nisjinskij med sitt eige kompani i London, Madrid, Wien, Budapest og USA. Samarbeidet med Djagilev blei søkt gjenopptatt i 1916, då Nisjinskij koreograferte og dansa i Till Eulenspiegel for Ballets Russes. Fram til 1917 hadde Nizjinskij opptredd over heile Europa, i USA og i Sør-Amerika. Han blei kalla "le dieu de la danse" (Dansens Gud).
I 1919, i ein alder av 29 år, gjorde eit nervesamanbrot (som blei diagnostisert som schizofreni) slutt på den eventyrlege dansekarrieren hans. Resten av livet var han i ulike sanatorium og sjukehus og skreiv dessutan ei dagbok. Han døydde i 1950 og blei gravlagd på Montmartre i Paris.
Nizjinskij var den fremste dansaren av sin epoke, med ein fantastisk teknikk, dansekvalitet og hittil ukjent ekspressivitet, som kunne oppnå ei perfekt og fullstendig innleving i den utøvde rolla. Nisjinskij blei spesielt kjend for sine hopp. Han kunne hoppa høgt og lett utan å ta nokon synleg fart på førehand. Han var òg ein av dåtidas få mannlege dansarar som kunne dansa en pointe (på tåspiss). Hans kraftfulle, men likevel grasiøse teknikk - hans usedvanlege hopp, virtuositet og dramatiske uttrykk gjorde han til ei legende mens han endå var i verksemd, og han har sidan vore eit forbilde for mange ballettdansarar.
Viga
Dei største sideelvane hennar er Ida og Vokhtoma frå venstre, og Melsja og Kist frå høgre.
Viga spring ut i myrområda nør landsbyen Kurjanovo, sør for Tsjukhlomy. Viga renn gjennom eit flatt terreng med blandingsskog langs breiddene. Viga er kjend for å bli særs stor under vårflaumen.
Viga munnar ut i Unzja i eit aude skogområde nær grensa til Vologda oblast.
Ved elva ligg den større landsbyen Sudan. Fram til tidleg på 1990-talet vart elva nytta til tømmerfløyting.
Good Luck Charm
«Good Luck Charm» er ein song spelt inn av Elvis Presley og publisert av Gladys Music, songforlaget til Elvis Presley. Han vart skriven av Aaron Schroeder og Wally Gold og spelt inn i RCA Studio B i Nashville i Tennessee av Presley i 1961. Songen nådde toppen av Billboard Hot 100-lista i veka som enda 21. april 1962. Han låg på toppen av lista i to veker. Songen nådde òg toppen av UK Singles Chart i mai 1962 og låg der i fem veker. Han var den andre av tre singlar på rad som nådde toppen av den britiske singellista. Songen gjekk òg til topps på VG-lista
«Good Luck Charm» vart spelt av Travis & Shook på Cape Cod Covers, Vol. 1 «The King». Alvin and the Chipmunks spelte songen i ein episode av TV-serien i 1988.
Ein svarsong kalla «Don't Want to Be Another Good Luck Charm», vart spelt inn av Jo (frå duoen Judy & Jo).
Andre versjonar
• 1962: Bobby Stevens
• 1962: The Marvelettes
• 1962: Lawrence Welk and His Orchestra (instrumental)
• 1963: Johnny O'Keefe
• 1964: The Hollyridge Strings (instrumental)
• 1975: Rupert
• 1977: Johnny Farago
• 1977: Per «Elvis» Granberg
• 1977: Yngve Furéns Orkester
• 1982: Bob Long
• 1988: Wojciech Gąssowski‎
• 1990: Vikingarna & The Jordanaires
• 1992: Peter Hofmann
• 1994: The Jordanaires
• 1997: The Beatniks
• 1997: Andy Lee Lang & The Spirit
• 1999: Blue Suede
• 2000: Las Vegas Impersonators
• 2000: The Rockin' Guys
• 2001: Classic Dream Orchestra (instrumental)
• 2002: Terry Buchwald
• 2002: Helmut Lotti
• 2003: Hubbas
• 2003: DI.DI.Sound med Ralph Ottavio
• 2003: Claudio Araya
• 2005: Flemming Bamse Jørgensen med Michael Bundesen
• 2005: Daniel O'Donnell
• 2005: The Human Leg
• 2005: Christer Sjögren
• 2007: Terry Mike Jeffrey
• 2010: Svenne Hedlund
• 2010: James Reyne
• 2010: The Good Fellas
• 2011: Henrik Åberg - Jack Baymoore
• 2011: Peter Williams (instrumental)
• 2011: Teddy Rune
• 2012: The SilverBalls
Ein fransk versjon vart skriven av Guy Bertret og Roger Desbois og framført av Les Vautours med Vic Laurens i 1962 som «Le coup du charme». Denne teksten vart òg spelt inn av Les Champions i juni 1962.
Ein tysk versjon vart omsett av Joachim Relin og kalla «Sei doch mein Talismann - my Darling du allein». Denne vart framført av Ted Herold i juni 1962. Ein annan tysk versjon vart framført av Günter Loose og kalla «Du gehörst auf's Titelbild». Denne vart framført av John Ulrik i mai 1962.
Ein nederlandsk versjon vart skriven av Nelly Byl og kalla «Mijn talisman». Denne vart framført av Will Tura i 1984.
Sikt
Sikt er eit mål på den lengste avstanden ein kan sjå ein lekam eller eit lys på. God sikt er viktig i alle former for trafikk, både på vegen, på sjøen og i lufta. Den meteorologiske sikten omhandlar kor gjennomsiktig lufta er, og viss lufta er den same vil sikten vere lik både på dagtid og om natta.
Innan luftfart er sikt definert som: I luftfart har ein òg ein eigen definisjon for rullebanesikt.
I svært rein luft som i Arktis eller i fjellområde kan sikten vere opp mot 70 til 100 km. Men sikten vert redusert av luftforrureining og i høg fukt. Dis i form av tørrdis og tåkedis, kan redusere sikten ein god del, medan ein i tåke og røyk kan ha bortimot null sikt. Det same kan skje i sandstormar. Kraftig regn (til dømes frå ei torebyge) gjev òg dårlegare sikt, og det same kan snøstormar og snøfokk føre til.
Visst sikten er mindre enn 1500 m, reknar ein det for å vere dårleg sikt. Sikt mindre enn 100 m vert vanlegvis rapportert som null sikt. I desse tilfella kan vegar verte stengde eller ein kan ha autmatiske åtvaringslys som varslar sjåførane. Slike lys kan ein sette opp i område som er kjend for å ofte ha dårleg sikt, og ofte blir det gjort langs vegar som har hatt store kjedekollisjonar. I Noreg vert derimot dette lite brukt.
Sikt vert òg brukt som eit mål på kor grumsete eit vatn er.
Madden-Julian-oscillasjon
Madden-Julian oscillasjonen (MJO) er ein nedbørsanomali på planetær skala som forplantar seg langs ekvatorområdet.
MJO er karakterisert ved ein austleg forplanting av store område med både auka og minka tropisk nedbør. Hovusakleg skjer dette over Indiahavet og Stillehavet. Det unormale nedbørsmønsteret merkar ein først over vestlege delar av Indiahavet, før det forplantar seg over det varme vatnet i vestlege og sentrale område av det tropiske Stillehavet. Mønsteret ser derimot ut til å forsvinne når det flyttar seg over dei kjøligare havmassane i det austlege Stillehavet, men dukkar så opp igjen i tropiske område av Atlanterhavet og tilbake til Indiahavet. Ein våt fase med forsterka konveksjon og auka nedbør er etterfylgd av ein tørr fase der konveksjonen vert svekt. Kvar syklus varer om lag 30-60 dagar, og på grunn av det er MJO òg kalla «30-60 dagarsoscillasjonen», «30-60 dagarsbølgja» eller «intraperiodisk oscillasjon».
Atmosfærisk mønster
Ein har særskilde straummønster i både høgare og lågare delar av troposfæren i samband med MJO-mønsteret. Desse sirkulasjonane strekker seg rundt heile kloden og er ikkje berre avgrensa til den austlege halvkula.
MJO-effekten påverkar monsunen både i India og Nord-Amerika, men i mykje mindre grad i Nord-Amerika.
Påverknad på tropiske syklonar
MJO-fasen kan vere ein svært viktig faktor for utvikling av tropiske stormar i Nord-Stillehavet og Nord-Atlanteren. Til dømes gjev stigande rørsler i samband med MJO dårlege vilkår for å få danna tropiske stormar, medan søkkande luftrørsler gjev gode vilkår. I USA vert MJO tett overvaka for at ein skal kunne få eit bilete av korleis orkansesongen vil utvikle seg.
Sjølv om tropiske syklonar oppstår i den varme sesongen (vanlegvis mai-november) på nordlege halvkule i både Stillehavet og Atlanterhavet, har ein store variasjonar i aktiviteten kvart år. Ein har funne spor av at MJO styrer denne aktiviteten (særleg for dei kraftigaste syklonane). Når MJO går austover vil og området som er best egna for å utvikle tropiske syklonar flytte seg austover frå det vestlege Stillehavet til det austlege Stillehavet og til slutt Atlanterhavet. Sjølv om det er ein klar samanheng her, er det fleire faktorar enn MJO som skal til for å få danna tropiske syklonar. Til dømes må havoverflatetemperaturen vere høg nok og det vertikale vindskjeret svakt.
Regierungsbezirk
Ein Regierungsbezirk er ein statsregion i Tyskland, ein underinndeling av delstatane i landet. Regionane er igjen vidare delt inn i landkreisar eller kreisfrie byar, byar med same status som ein landkreis. Ein Regierungsbezirk vert styrt av ein Bezirksregierung og leia av ein Regierungspräsident.
Ikkje alle delstatane i Tyskland har denne underinndelinga. Nokre er direkte inndelt i landkreis. I dag er fem delstatar delt inn i 22 Regierungsbezirke, med folketal frå 5 255 000 (Düsseldorf) til 1 065 000 (Gießen):
Haitisk geografi
Republikken Haiti utgjer den vestlege tredjedelen av øya Hispaniola, vest for Den dominikanske republikken. Øya ligg mellom Det karibiske havet og Atlanterhavet. Landet har eit areal på, og av dette er landjord og  vatn. Haiti har ei kystlinje på 1 771 km og ei 388 km lang landegrense mot Den dominikanske republikken.
Fysisk geografi
Haiti er eit særs fjellendt land og meir enn 3/4 av terrenget ligg over 200 meter over havet. Klimaet er tropisk og halvtørt. Frodige dalar ligg mellom fjellrekkjene og dannar store kontrastar mellom høgdene i mange område. Mellom landet (og Hispaniola) og Cuba ligg Windward Passage, eit 80 km breitt sund mellom dei to landa. Det lågaste punktet i Haiti er av ei kjelde sagt å vere havnivået (Det karibiske havet), og av ei anna kjelde under havnivå ved Gheskioklinikken i Port-au-Prince eller i Gonaïves, på kring ein meter under havnivå. ). Det høgaste punktet i landet er Pic la Selle på 2 680 moh.
Regierungsbezirk
Historie
1. januar 2000 oppløyste Rheinland-Pfalz sine tre Regierungsbezirke, Koblenz, Rheinhessen-Pfalz og Trier. I 2004 gjorde Sachsen-Anhalt det same, og oppløyste sine tidlegare regionar, Dessau, Halle og Magdeburg. I 2005 oppløyste Niedersachsen sine fire Regierungsbezirke Braunschweig, Hannover, Lüneburg og Weser-Ems.
Haitisk geografi
Øyar
Fleire mindre øyar høyrer til Haiti. Dei mest kjende av desse er:
Regierungsbezirk
Historie
I Nordrhein-Westfalen er det òg planar om å oppløyse dei fem Regierungsbezirke her og danna tre sjølvstyrande einingar.
Haitisk geografi
Innsjøar
Det ligg òg fleire innsjøar på Haiti. Den største er òg den nest største innsjøen på Hispaniola og i Karibia, og heiter Etang Saumatre. Han ligg i Cul-de-Sac-senkinga og har eit areal på 170 km². Han er ein saltsjø og er saltare enn vanleg sjøvatn. Her finn ein dyr som spisskrokodille og flamingo.
Delstaten São Paulo
São Paulo er ein delstat i den søraustlege delen av Brasil og har ei befolkning på om lag 38 millionar (2003). Hovudstaden heiter òg São Paulo. Delstaten er eit økonomisk og industrielt kraftsenter i Brasil og i Sør-Amerika.
Haitisk geografi
Innsjøar
Peligresjøen er ein kunstig innsjø bygt for Peligre-dammen.
Delstaten São Paulo
Økonomi
São Paulo står for om lag ein tredjedel av Brasil sitt BNP og ein tredjedel av landet sitt energiforbruk. Delstaten har omfattande industri, dette innebér både stål-, mekanisk- og elektronikkindustri. Fleire bilkonsern har fabrikkar her og flyprodusenten Embraer har hovudkvarteret sitt i delstaten.
Haitisk geografi
Innsjøar
Trou Caïman er ein saltvassjø med eit areal på 16,2 km². Miragoânesjøen er ein av dei største naturlege ferskvassinnsjøane i Karibia med eit areal på 25 km².
Delstaten São Paulo
Økonomi
Innan landbruk er blant anna kaffi ein viktig inntektskjelde.
Haitisk geografi
Klima
Haiti ligg i tropane og er heile året dominert av nordaustpassaten, men får likevel ikkje like mykje vind som Den dominikanske republikken, fordi landet ligg på lesida av øya Hispaniola. Terrengforholda og plasseringa i høve til den rådande vindretninga gjev store skilnader i årsnedbøren. Generelt fell det mindre nedbør i låglandet enn i fjella, og nedbøren er vanlegvis størst på nord- og nordaustvende skråningar. Cap-Haïtien på nordkysten får såleis omkring 3 250 mm i året, med nedbør i alle månader, men med eit maksimum om vinteren, då passaten er sterkast. Hovudstaden Port-au-Prince ligg derimot i le av dei nordlege fjellkjedene, og får om lag 1 340 mm nedbør, som hovudsakleg fell i sommarhalvåret. Andre delar av landet får mindre enn 700 mm nedbør per år. Den nordvestlege halvøya og Gonâveøya (Île de la Gonâve) er spesielt tørre.
Delstaten São Paulo
Politikk
Politikken i São Paulo er kontrollert av Arbeiderpartiet (PT) og av Sosialdemokratane (PSDB). Begge desse partia har opphav i denne delstaten. Guvernøren, Rodrigo Garcia, kjem frå PSDB, tiltredde etter at João Doria trekte seg.
Haitisk geografi
Klima
Temperaturane varierer med høgda, men normal årstemperatur ligg rundt 26°C i låglandet. Døgntemperaturane svingar generelt meir enn årsnormalane. Landsbyen Kenscoff, som ligg 1 430 moh., har ein normal temperatur på 16 °C, medan Port-au-Prince, som ligg på havnivå, har ein normal på 26 °C. Om vinteren kan det kome frost i dei høgaste områda.
Delstaten São Paulo
Politikk
To av dei fem siste brasilianske presidentane, Fernando Henrique Cardoso (PSDB) og Luiz Inácio Lula da Silva (PT), bur i delstaten.
Haitisk geografi
Klima
Den sørlege halvøya er meir utsett for tropiske orkanar enn andre delar av landet, og har teke stor skade av orkanar som Allen (1980), Gilbert (1988) og Georges (1998). I august og september 2008 skapte fleire orkanar stor skade, og om lag 800 liv gjekk tapt.
Delstaten São Paulo
Historie
Den første busetjinga i delstaten er registrert attende til 1532, med danninga av Vila da São Vicente. I 1554 vart det etablert ein jesuitt-misjon som skulle kristne tupi-indianarane i området. Denne misjonen vart seinare til det som i dag er São Paulo by.
Veksten i kaffiplantasjane gjorde at eit stort tal innvandrarar kom til delstaten frå midten av 1900-talet og utover. Desse innvandrarane kom frå land som Tyskland, Italia, Libanon og Japan. I tillegg til innvandrarar, har delstaten òg opplevd ei stor innflytting frå andre delar av Brasil, spesielt frå delstatane i nordaust.
Byar
Viktige byar er São Paulo (hovudstad), Santos, Campinas, Osasco, São José dos Campos og Ribeirão Preto.
Andre byar er: Araraquara, Araçatuba, Barretos, Bauru, Franca, Jacareí, Jundiaí, Marília, Piracicaba, Presidente Prudente, São Carlos, São José do Rio Preto og Sorocaba.
Joe Vitale
Joseph Anthony «Joe» Vitale er ein USA-amerikansk musikar hovudsakleg kjend som trommeslagar, men som òg spelar fløyte, klaverinstrumentist og syng. Han har spelt med mange kjende artistar attende til 1970-åra.
Biografi
Joseph Anthony Vitale vart fødd i Canton i Ohio og byrja tidleg å spele trommer. Faren var barberar og byta hårklippar mot trommetimar fro sonen.
Han skipa eit kortvarig band med broren og faren, som han kalla «Joe Vitale Trio Band». Vitale starte den offisielle karrieren sin i Ohio med eit band kalla The Chylds. Han gjekk etter kvart inn på Kent State University, og var der under skytinga den 4. mai 1970. Det nasjonale gjennombrotet hans kom då Ted Nugent tok han med på trommer i Amboy Dukes i 1971. Same hausten vart Vitale invitert med av den tidlegare klassekammeraten Joe Walsh til bandet Barnstorm, ei ny gruppe Walsh hadde danna i Colorado. Gruppa spelte to album i lag og Vitale og Walsh byrja eit langvarig partnarskap, sjølv om Barnstorm vart oppløyst i 1974.
Etter oppløysinga spelte Vitale ei kort stund for Michael Stanley Band (før Tommy Dobeck vart hyrt inn), og han spelte inn det første soloalbumet sitt i 1974, Roller Coaster Weekend, produsert av Ron & Howard Albert, med gitar av Walsh, Rick Derringer og Phil Keaggy. Han vart med i Stills-Young Band for Long May You Run. Seinare spelte Vitale mykje med Crosby, Stills & Nash på plate og turné frå og med CSN og fram til 2009. Han har òg produsert og skrive songar for Crosby, Stills & Nash, tillegg til at han har spelt på soloprosjekta til Stephen Stills og Graham Nash.
Samstundes vart venen Walsh med i Eagles og Vitale vart ein del av turnébandet til Eagles på trommer og klaverinstrument, og var med på konsertalbumet Eagles Live frå 1980. Det andre soloalbumet til Vitale, Plantation Harbor, produsert av Bill Szymczyk kom ug i 1981 med Don Felder og Walsh på gitar. Stephen Stills skreiv nokre av songane. Walsh/Vitale-songen «Pretty Maids All in a Row» var med på Eagles-albumet Hotel California. Vitale spelte på Walsh sine soloalbum fram til tidleg i 1990-åra.
Andre artistar Vitale har spelt i lag med er Dan Fogelberg, Peter Frampton, John Entwistle, Zakk Wylde (Book of Shadows), RAZ-albuma Tough Love & It's All About Me.
I 2008 gav Vitale ut Speaking In Drums.
Rozovadalen
Rozovadalen (bulgarsk Розова долина, Rozova dolina, Rosedalen på norsk) er ein dal i Bulgaria like sør for Balkanfjella og nord for Sredna Gora. Geologisk består dalen av to elvedalar, med elvene Strjama i vest og Tundzja i aust.
Dalen er vidkjend for roseindustrien sin, som produserer 70 % av roseolja i verda. Senteret for roseoljeindustrien er Kazanlăk, med andre byar inkludert Karlovo, Sopot og Kalofer. Kvart år vert det halde festivalar som feirar rosene og roseolja.
Vitskap i 1828
Vitskapsåret 1828 er ei oversikt over hendingar, prisvinnarar, fødde og døde personar tilknytte vitskap i 1828.
Voldefossen
Voldefossen er den 26. høgaste fossen i Noreg ut frå totalt fall. Han ligg i elva Volda, om lag fire kilometer nordaust for Aurlandsvangen i Aurland kommune i Vestland. Fossen består av tre stupfall, to på 150 meter kvar og eitt på 50 meter, med kaskadefall mellom dei tre stupa.
Liste over toppnivådomene
Liste over toppnivådomene er eit alfabetisk oversyn over alle verdas toppnivådomene. Lista er lagt opp med felles toppdomene fyrst, så nasjonale domene. Merk at nokre nasjonale domene som er lista opp her ikkje vet nytta, ettersom einingane dei høyrer til har opphøyrd å eksistere (til dømes Sovjetunionen). Andre domene har aldri vorte tekne i bruk (som den norske Bouvetøya).
Karayılan
Karayılan  er ein by i provinsen Hatay i Tyrkia. Byen har kring 9 000 innbyggjarar (2010).
Karayılan ligg i distriktet İskenderun, 16 km frå sentrum, og 93 km frå Antakya.
Tippeligaen 2000
Tippeligaen 2000 starta 8. april og slutta 22. oktober. Det vart spelt 26 rundar.
Karayılan
Korn- og sitrusdyrking er dei største næringane i byen.
Tippeligaen 2000
Haugesund, Bryne, og Start rykte opp frå 1. divisjon til denne sesongen, Start etter å ha slått Strømsgodset 3 – 2 samanlagt etter to kvalifiseringskampar.
Haugesund, Start, og Vålerenga rykte ned etter sesongen, Vålerenga etter å ha spelt to kvalifiseringskampar mot Sogndal som gjekk vidare på bortemålsregelen etter samanlagtresultatet 3 – 3.
St. Peterøyane
St. Peterøya (russisk Острова Петра, Ostrova Petra) er to øyar i Laptevhavet i Krasnojarsk kraj i Russland. Dei er dekte av tundravegetasjon, grus og is. Øyane, samt nokre av dei nærliggande øyar (Ostrova Andreja, Ostrov Pavla) vart opphavleg kalla opp etter apostlane.
St. Peterøya er omgjeve at smale sandbankar og myrområde. Dei ligg i Laptevhavet aust for Tajmyrhalvøya mellom Maria Prontsjisjtsjeva-bukta og Faddejbukta.
Andre mindre øyar i St. Peterøyane er Dozjdevoj, Vstretsj, Bezymjannyj, Serpovidnyj og Klesjnja.
Klimaet er arktisk med mange snøstormar om vinteren. Havet omkring øyane er dekt av fast is det meste av året og pakkis sjølv om sommaren. Øyane heng derfor fast i fastlandet store delar av året.
Nærliggande øyar
Ingen av øyane har vore historisk viktige, bortsett frå at dei ligg like ved Nordaustpassasjen.
Kildinsamisk ortografi
Kildinsamisk ortografi har det siste hundreåret vore gjennom ulike fasar, frå kyrillisk til latinsk alfabet og attende til kyrillisk.
Den første kyrilliske perioden
Under tsartida vart det publisert eit par religiøse småskrift på kildinsamisk.
Den latinske perioden
Etter den russiske revolusjonen var den sovjetiske språkpoltitikken at alle minoritetsspråka i Sovjetunionen skulle få eigne skriftspråk, og at alle skulle lære å lese og skrive og få skoleopplæring på sitt eige språk.
I 1932 drog ei gruppe frå Institut Narodov Severa til Notozero for å studere samisk. Resultatet vart ei ABC-bok basert på kildinsamisk (men med ein del trekk frå notozerosamisk), utgjeve i 1933. Sentral i dette arbeidet var A.G.Endjukovskij. Grunnen til at kildindialekten blir lagt til grunn oppgir Endjukovskij til å vera det at dialekten er både sentral reint geografisk og talmessig mykje større enn dei andre dialektane. Med unntak av notozerodialekten (som er ein dialekt av skoltesamisk) er skilnaden koladialektane imellom meir leksikalsk enn eigentleg grammatisk, slik at Endjukovskij konkluderer at det er mogleg å skape eitt samisk skriftspråk. På bakgrunn av arbeid utført på reisa i 1933 publiserte Endjukovskij også skolebøker i lesing og rekning, grammatiske oversikter, eit par barnebøker, og politiske brosjyrar.
Den andre kyrilliske perioden
I 1937 vart det latinske alfabetet bytta ut med det kyrilliske. Endjukovskij publiserte også dei to lærebøkene som kom på kyrillisk i 1937, ei ABC-bok og ei lesebok. I følgje Georgij Kert stoppa undervisninga i samisk i 1937, dvs. samtidig med omlegginga av den sovjetiske politikken.
Kildinsamisk deler skjebne med dei andre finskugriske minoritetane som grensar til Finland, også karelsk og vepsisk mista dei språklege rettane sine etter andre verdskrigen, og ei mogleg tolking er at Sovjetstaten hadde tryggingspolitiske grunnar til å vere ekstra ivrig med en i desse grensestroka.
Den tredje kyrilliske perioden
1976 blei ei ny arbeidsgruppe for samisk språkplanlegging etablert som ei avdeling innom utdanningsseksjonen ved Sentralkomitéen til kommunistpartiet i Murmanskområdet. I gruppa arbeidde dei to samiske lærarane Aleksandra Antonova og Boris Gluhov under leiing av Rimma Kurutsj. Undervisninga i kildinsamisk vart teke opp av gruppa på slutten av 1970-talet i Lovozero. Kurutsj hevdar at grunnen til at undervisninga på samisk skulle startast opp att, var at ein hadde komme fram til at samiske barn hadde så mange interferensfeil i russisken sin at deira morsmål ikkje kunne vera russisk, og at ein derfor måtte gå inn for samisk som fag i skolen.
I 1982 kom den første ABC-boka ut, skrive i den nye ortografien av Antonova. Arbeidsgruppa, som seinare hadde fleire andre samiske medarbeidarar, står bak omfattande læremiddel og kursmateriale for språkundervisning. Arbeidsgruppa laga også den store kildinsamisk-russiske ordboka («Den raude ordboka») frå 1985. Ordboka omfattar ein normativ oversiktsgrammatikk av kildinsamisk som vart skriven av Kurutsj.
Litteratur
Саамская письменность
Vitskap i 1829
Vitskapsåret 1829 er ei oversikt over hendingar, prisvinnarar, fødde og døde personar tilknytte vitskap i 1829.
Furuslekta
Furuslekta (Pinus) er ei planteslekt i furufamilien. Éin art, Pinus sylvestris, finst naturleg i Noreg.
Utbreiing og voksterkår
Furu finst i mest heile den nordlege halvkula. Dei finst opp til 70°N i Noreg og Sibir, og opp til 2°S på Sumatra. California og Mexico har størt tal ulike artar på ein plass.
Furu har vorte innført i andre delar av verda, i hovudsak som tømmerkjelde, men er i ferd med å forvilla seg. Somme artar vert rekna som invasive artar.
Furu finst frå kalde arktiske klima til varme, ørkenprega klima. Dei veks som regel i tørr eller sandhaldig jord, men nokre veks i blautt jordsmonn. Somme treng periodevis tørre område, av di dei treng skogbrann for å spreie frøa.
Utsjånad, struktur og livssyklus
Furutrea er eviggrøne. Somme artar er buskar, medan storparten er tre. Somme artar kan verta opp til 80 meter høge, medan det vanlegaste er 15-45 meter. Borken er gjerne tjukk og skjelaktig. Somme artar har tynnare, flakaktig bork.
Dei har fire typar blad gjennom livslaupet.Dei vanlege fotosyntetiserande blada, som dei har som vaksne tre, er nåler. Desse sit oftast i klasar på opp til 6 nåler, men hjå somme artar sit nålene ein og ein. Nålene er fleirårige, og hjå somme artar kan dei sitja opp til 40 år.
Greinene sit i ein spiral, men det ser mest ut som om dei sit i ringar. Mange artar produserer ein ring i året, men somme artar dannar fleire enn éin. Dei fleste artane vert mellom 100 og 1000 år gamle, men somme artar vert mykje eldre. Den eldste furua er over 4 700 år gamal, og er ein av verdas to eldste levande organismar.
Som hjå andre plantar har furuslekta generasjonsveksling, med ein dominerande sporofyttgenerasjon. Det er denne som er den grøne planten ein ser, medan gametofyttgenerasjonen sit på sporofytten og produserer pollen og egg (som sit i konglen).
Dei fleste furuartane er tvikjønna, med både hannblomen og hoblomen (konglen) på same treet. Somme artar er vanlegvis særkjønna (han- og ho- sit på ulike tre) men ingen artar er heilt særkjønna. Hankonglane er småe (sjeldan meir enn 5 cm) og veks ei stutt tid, ofte om våren. Dei er utan ved, og er mjuke. Dei fell når dei har sleppt pollenet. Hokonglen dannar ved, og sit gjerne fleire år. Det går som regel eit år frå pollinering til befruktinga, og opp til to år til før konglen er mogen. Mest alle skjela på konglen har to frø, men dei heilt nedst og øvst er sterile. Flestalle artar nyttar vindpollinering, og slepp frøa frå konglen, men somme artar nyttar fuglepollinering. Hjå desse artane opnar ikkje konglen seg, og fuglen lyt brjota opp konglen for koma til frøa. Frøa hjå vindpollinerande artar har venger som hjelper dei glida på vinden. Somme artar slepp berre frøa ved skogbrann, slik at dei får mindre konkurranse, og gode voksterkår i oska.
Furu i Noreg
I Noreg finst ein naturleg viltlevande furuart, Pinus sylvestris eller vanleg furu. Andre artar er planta som skogstre eller hagetre, og somme av dei har forvilla seg i naturleg skog. Blant dei vanlegaste er
Sembrafuru og sibirsk sembrafuru vert av somme rekna for to artar, av andre som variasjonar innan same art.
15. august
15. august er den 227. dagen i den gregorianske kalenderen (228. under skotår). Det er 138 dagar att av året.
Enya
Enya er ein irsk songar og komponist som fekk gjennombrotet sitt i bandet Clannad. Enya fekk internasjonal suksess med albumet Watermark i 1988 og hadde stor kommersiell suksess på 1990- og 2000-talet. Albumet A Day Without Rain frå 2000 selde 15 millionar eksemplar og ho var den mestselgande kvinnelege artista i verda i 2001. I Irland er det berre U2 som har høgare salstal. Samla opplag på albuma hennar er over 75 millionar, med meir enn 26 millionar selde album i USA. Ho har fått fire Grammy-prisar og ein Oscar-nominasjon.
Hizan
Hizan er eit distrikt i provinsen Bitlis i Tyrkia. Byen har kring 9 000 innbyggjarar (2010).
Thorfossen
Thorfossen er den 27. høgaste fossen i Noreg ut frå totalt fall. Han ligg i Lærdal kommune i Vestland. Fossen har låg vassføring.
Vitskap i 1830
Vitskapsåret 1830 er ei oversikt over hendingar, prisvinnarar, fødde og døde personar tilknytte vitskap i 1830.
Vjoksa ved Votsja
Vjoksa (russisk Вишера) er ei elv i Kostroma oblast i Russland og ei av sideelvane til Votsja frå venstre. Elva er 43 km lang og har eit nedslagsfelt på.
She's Not You
«She's Not You» er ein song frå 1962 spelt inn av Elvis Presley og publisert av Gladys Music, songforlaget til Presley. «She's Not You» nådde femteplassen på Billboard Hot 100 og 13. plassen på R&B-lista. I Storbritannia gjekk singelen til topps på singellista og låg er i tre veker. Songen vart skriven av Doc Pomus i lag med Leiber og Stoller. Han var også den første songen til å nå førsteplassen på den nye irske singellista (Irish Charts), 5. oktober 1962.
Vjoksa ved Votsja
Den største sideelva hennar er Seredenka frå venstre.
She's Not You
Andre versjonar
Chris Isaak spelte songen i 2011 for albumet Beyond the Sun.
• 1962: Les Carle
Vjoksa ved Votsja
Elva renn ut frå den nordvestlege enden av Tsjukhlomasjøen.
She's Not You
Andre versjonar
• 1975: Rupert
• 1978: Ronnie McDowell
Vjoksa ved Votsja
Vjoksa munnar ut i Votsja ved landsbyen Korovnovon.
She's Not You
Andre versjonar
• 1979: Jack Jersey
• 1979: Con Archer
• 1981: Danny Mirror & The Jordanaires
• 1981: Ray Smith
• 1981: Klaus (instrumental)
• 1992: Peter Hofmann
• 1993: Micke Muster
• 1996: Willie Logan (instrumental)
• 2000: Hubbas
• 2001: Classic Dream Orchestra (instrumental)
• 2002: Aaron Sutcliffe
• 2002: Little Gerhard
• 2004: Pete Anderson
• 2009: Captain Cook und seine singenden Saxophone (instrumental)
• 2010: Svenne Hedlund
• 2010: James Reyne
• 2011: Peter Williams (instrumental)
• 2011: Chris Isaak
• 2012: Merrill Osmond